דבר אחר: ואלה המשפטים מהו ואלה? בא וראה כמה חיבב הקב"ה למשה, שבשעה שחיסדו אותו דתן ואבירם במצרים, שאמרו לו (שמות ב): מי שמך לאיש שר ושופט עלינו, אמר לו הקב"ה: בזה שחיסדתם אותו, אני נותן לו גדולה, שנאמר: ואלה המשפטים. דבר אחר: ואלה המשפטים לפי ששמע משה מיתרו, שאמר (שם יח): ואתה תחזה מכל העם, ד' מדות אמר לו ולא מצא אלא אחת, שנאמר (שם): ויבחר משה אנשי חיל, ומינה אותם שופטים על ישראל. אמר לו הקב"ה: נתתי לך את המשפט ולאחרים מנית ואינן יודעין, לֵךְ אתה ולמדם, שנא': ואלה המשפטים: